 

**ΠΑΙΔΙΚΗ ΒΙΒΛΙΟΘΗΚΗ ΣΥΝΟΙΚΙΣΜΟΥ ΚΑΡΑΜΠΟΥΡΝΑΚΙ**

**Ο δημιουργικός κόσμος των βιβλιοθηκών το Δεκέμβριο!**

**Πέμπτη 1 Δεκεμβρίου 6.30μ.μ. – 7.30μ.μ.**

**«Λαϊκά παραμύθια απ’ όλο τον κόσμο»**

Ελάτε να ταξιδέψουμε σε ολόκληρο των κόσμο μέσα από τα λαϊκά παραμύθια.

**Με την Χρυσάνθη Αντωνίου στην αφήγηση και τον Ζωγράφο Σταυρίδη στο ακορντεόν**

*Για παιδιά από 5 ετών, με προεγγραφή.*

**Τρίτη 6 Δεκεμβρίου 6.00μ.μ. – 7.00μ.μ.**

**«Φτιάχνω στολιδάκια για το δέντρο»**

Τα Χριστούγεννα πλησιάζουν, ελάτε να φτιάξουμε παρέα στολιδάκια για το χριστουγεννιάτικο δέντρο.

**Με την Μυρσίνη Μπεζουργιάννη**

*Για παιδιά 4-6 ετών, με προεγγραφή.*

***Υλικά που θα χρειαστούμε: σύρμα πίπας , κορδέλες χριστουγεννιάτικες, χάντρες.***

**Τρίτη 6 Δεκεμβρίου 7.15μ.μ. – 8.15μ.μ.**

**«Ένα όνειρο μπορεί να βγει αληθινό…»**

Θεατρικό παιχνίδι βασισμένο στο βιβλίο: “Το βιβλίο των ονείρων” της Shirin Adl.

Θέλεις να μιλήσουμε για τα όνειρά μας; Για τα σχέδιά μας δηλαδή! Ή αν θέλεις μπορείς να μου μιλήσεις για τα όνειρα που βλέπεις το βράδυ όταν κοιμάσαι! Τι λες;

**Με την Χριστίνα Φωτίου**

*Για προνήπια , νήπια & Α’ δημοτικού, με προεγγραφή.*

**Τετάρτη 7 Δεκεμβρίου 6.00μ.μ. & 6.30μ.μ.**

**«Το σπιτάκι της βιβλιοθήκης αφηγείται ιστορίες...: Καλά Χριστούγεννα σε όλους»**

Μπαίνουμε στο σπιτάκι και διαβάζουμε το βιβλίο “**Καλά Χριστούγεννα σε όλους**” του Ντάγκαλντ Στιρ.

**Με την Πετρούλα Βόλτση**

*Για παιδιά 3-4 ετών, με προεγγραφή*

***Υλικά που θα χρειαστούμε: 6 ξυλάκια κανέλας , 2 κόκκινα μικρά pompom***

**Τετάρτη 7 Δεκεμβρίου 7.30μ.μ. & 8.30μ.μ.**

**«Μικροί ζωγράφοι: γραμμή»**

Πόσες μορφές μπορεί να πάρει μια γραμμή; Θα γνωρίσουμε τον μαγικό κόσμο των γραμμών και φτιάχνουμε ζωγραφιές με γραμμές και χρώματα!!

**Με την Μαργαρίτα Πατσίκα**

*Για παιδιά 4-6 ετών, με προεγγραφή*

***Υλικά που θα χρειαστούμε: ένα μπλοκ ζωγραφικής***

**Πέμπτη 8 Δεκεμβρίου 6.30μ.μ. – 7.30μ.μ.**

**«Λαϊκά παραμύθια απ’ όλο τον κόσμο»**

Ελάτε να ταξιδέψουμε σε ολόκληρο των κόσμο μέσα από τα λαϊκά παραμύθια.

**Με την Χρυσάνθη Αντωνίου στην αφήγηση και τον Ζωγράφο Σταυρίδη στο ακορντεόν**

*Για παιδιά από 5 ετών, με προεγγραφή.*

**Παρασκευή 9 Δεκεμβρίου 6.00μ.μ. -7.00μ.μ.**

**«Η παραμυθού γιαγιά : Η παρέα της Φραντζέλας»**

**Η παραμυθού γιαγιά Αγγιολίνα** θα μας αφηγηθεί το παραμύθι **«Η παρέα της Φραντζέλας»** της Αγγελικής Παπαδοπούλου. Αφού παρακολουθήσουμε την ταινία **animation** με τις τρεις μικρές κατσικούλες οι οποίες αποφασίζουν να το σκάσουν από τη στάνη του Μπριμπρή, γιατί ονειρεύονται να φτιάξουν μια δική τους φάρμα βιολογική, θα ακολουθήσουμε την Φραντζέλα, την Τζορτζέλα και την Τζέλα αν τελικά με την βοήθεια και την συνεργασία από τις άλλες κατσίκες και τους τράγους θα καταφέρουν να κάνουν το όνειρο τους πραγματικότητα. Αλλά και ποιά είναι η μυστική συνταγή της Φραντζέλας; Ένα παραμύθι που μιλά για  το βιολογικό γάλα, αλλά και για τα όνειρα που γίνονται πραγματικότητα εάν πιστέψεις πως με  την συνεργασία και την φιλία  η ζωή μπορεί να γίνει καλύτερη. Γιατί όπως τραγουδούν οι κατσικούλες "Είναι λογικό είναι λογικό να πίνεις γάλα βιολογικό" .Μετά θα παίξουμε το παιχνίδι «Παίζουμε βιολογικά» όπου η αναζήτηση των καρτών και οι ερωτήσεις θα βάλουν τις δυο ομάδες να αγωνίζονται με κέφι και διάθεση. Αλλά η γιαγιά Αγγιολίνα μας επιφυλάσσει μια έκπληξη, στο εργαστήριο παρασκευής γιαουρτιού θα φορέσου με τους σκούφους μας και θα μάθουμε την μυστική συνταγή της Φραντζέλας, θα φτιάξουμε το δικό μας γιαουρτάκι με τον παραδοσιακό τρόπο. Όπως το έφτιαχναν οι γιαγιάδες μας στο σπίτι. Σας περιμένουμε με αγάπη η γιαγιά Αγγιολίνα και η κατσικούλα Φραντζέλα. **Με Αγγελική Παπαδοπούλου** *Για προνήπια & νήπια, με προεγγραφή*

**Παρασκευή 9 Δεκεμβρίου, 7.15μ.μ. - 8.45μ.μ.**

**«Μικτή τεχνική χαρακτικής»**

Οι τεχνικές εκτύπωσης και χαρακτικής είναι πολλές και ανάγονται στις απαρχές της ανθρωπότητας. Από την εφεύρεση της τυπογραφίας, έχουν όλες τον ίδιο σκοπό, την αναπαραγωγή ενός έργου σε πολλαπλά αντίτυπα, είτε πρόκειται για βιβλίο, είτε για έργο τέχνης. Επέτρεψαν αρχικά την κυκλοφορία αντιτύπων γραπτών και εικαστικών έργων σε όλο τον κόσμο, αλλά και τη δημιουργία μοναδικών έργων τέχνης.

**Με την Καρολίνα Λουίτζι**

*Για παιδιά από 6 ετών, με προεγγραφή*

***Υλικά που θα χρειαστούμε:* Μπλοκ ακουαρέλας, αφρώδες χαρτί (2-3 φύλλα), τέμπερες (σωληνάριο τουλάχιστο 70 ml) 3 χρώματα τουλάχιστον, φαρδύ πινέλο, χαρτί κουζίνας.**

**Κυριακή 11 Δεκεμβρίου, 11.30π.μ. το πρωί**

**«Ο Κουκουμπλής»**

**Στο Δημοτικό Θέατρο Καλαμαριάς «Οδού Χηλής» (Χηλής 12 & Τριπόλεως)**

**Οι Βιβλιοθήκες του Δήμου Καλαμαριάς σας προσκαλούν στην Παράσταση που θα πραγματοποιηθεί από τη Θεατρική Ομάδα «Μικρός Βορράς»**

**Για όλα τα παιδιά των βιβλιοθηκών.**

**Είσοδος ελεύθερη**

**Τρίτη 13 Δεκεμβρίου 6.00μ.μ. – 7.00μ.μ.**

**«Κάθε πρωτοχρονιά»**

Κάθε πρωτοχρονιά φαντάζομαι παιχνίδια μαγικά…φέτος θα φτιάξουμε μαζί!

**Με την Μυρσίνη Μπεζουργιάννη**

*Για παιδιά 4-6 ετών, με προεγγραφή.*

***Υλικά που θα χρειαστούμε:* ρολά από χαρτί, κουμπιά, φτερά, χαρτόνια, νήματα.**

**Τρίτη 13 Δεκεμβρίου 7.15μ.μ. – 8.15μ.μ.**

**«Το μισό του άλλου μισού ολόκληρο να γίνει»**

Θεατρικό παιχνίδι βασισμένο στο βιβλίο: “Το κομμάτι που λείπει συναντά το μεγάλο Ο” του Shel Silverstein.

Ποιο είναι το κομμάτι που λείπει και πιο είναι το μεγάλο Ο;

**Με την Χριστίνα Φωτίου**

*Για προνήπια , νήπια & Α’ δημοτικού, με προεγγραφή.*

**Τετάρτη 14 Δεκεμβρίου 6.00μ.μ. & 6.30μ.μ.**

**«Το σπιτάκι της βιβλιοθήκης αφηγείται ιστορίες...: Τα Χριστούγεννα του Σποτ»**

Μπαίνουμε στο σπιτάκι και διαβάζουμε το βιβλίο “**Τα Χριστούγεννα του Σποτ**” του Eric Hill.

**Με την Πετρούλα Βόλτση**

*Για παιδιά 3-4 ετών, με προεγγραφή*

***Υλικά που θα χρειαστούμε: 1 χάρτινο πιάτο , βαμβάκι***

**Τετάρτη 14 Δεκεμβρίου 7.30μ.μ. & 8.30μ.μ.**

**«Μικροί ζωγράφοι: ουράνιο τόξο»**

Θα γνωρίσουμε το ουράνιο τόξο και τα χρώματά του μέσα από το παραμύθι του

Κυριτσόπουλου «Παραμύθι με τα χρώματα», έπειτα θα ζωγραφίσουμε την ιστορία!

**Με την Μαργαρίτα Πατσίκα**

*Για παιδιά 4-6 ετών, με προεγγραφή*

***Υλικά που θα χρειαστούμε: ένα μπλοκ ζωγραφικής, νερομπογιές ή μαρκαδόρους***

**Πέμπτη 15 Δεκεμβρίου 6.30μ.μ. – 7.30μ.μ.**

**«Λαϊκά παραμύθια απ’ όλο τον κόσμο»**

Ελάτε να ταξιδέψουμε σε ολόκληρο των κόσμο μέσα από τα λαϊκά παραμύθια.

**Με την Χρυσάνθη Αντωνίου στην αφήγηση και τον Ζωγράφο Σταυρίδη στο ακορντεόν**

*Για παιδιά από 5 ετών, με προεγγραφή.*

**Παρασκευή 16 Δεκεμβρίου 6.00μ.μ. -7.00μ.μ.**

**«Η παραμυθού γιαγιά : Φον Κουραμπιές εναντίον Κόμη Μελομακαρόνη!»**

« H παραμυθού γιαγιά Αγγιολίνα» σας περιμένει στη βιβλιοθήκη μας συντροφιά με τον Φον Κουραμπιέ και τον Κόμη Μελομακαρόνη. Με μία διαδραστική θεατρική διασκευή γεμάτη γέλια και ανατροπές και μέσα από την αφήγηση του παραμυθιού του βιβλίου του Κυριάκου Χαρίτου με παιχνίδια , θα μπλεχτούμε μαζί με τους ήρωες σε περιπέτειες και θα τους βοηθήσουμε να βγουν από τη χιονοθύελλα για να προλάβουν τα Χριστούγεννα. Πρέπει να πάρουν τη θέση τους στα ράφια των ζαχαροπλαστείων

**Με Αγγελική Παπαδοπούλου**

*Για προνήπια & νήπια, με προεγγραφή*

**Παρασκευή 16 Δεκεμβρίου 7.15μ.μ. -8.15μ.μ.**

**«Διαβάζουμε ιστορίες του Μικρού Νικόλα»**

Βάζω τη πυτζάμα μου, παίρνω τη κουβερτούλα μου και χουχουλιάζω στη βιβλιοθήκη παρέα με τον Μικρό Νικόλα.

**Με την Μυρσίνη Μπεζουργιάννη**

*Για παιδιά από 6 ετών και πάνω, με προεγγραφή*

***Υλικά που θα χρειαστούμε: σοκολάτα, κακάο, 1 μικρό γάλα, 1 φλιτζάνι***

**Τρίτη 20 Δεκεμβρίου 6.00μ.μ. – 7.00μ.μ.**

**«Ένα δώρο για τον καθένα»** Ένα κομμάτι ύφασμα κασκόλ θα κάνω τον χιονάνθρωπο για να ζεστάνω. Διαβάζουμε το ομώνυμο βιβλίο της Birdie Black και φτιάχνουμε τον χιονάνθρωπο …αλλά και το κασκόλ του. **Με την Μυρσίνη Μπεζουργιάννη**

*Για παιδιά 4-6 ετών, με προεγγραφή.*

***Υλικά που θα χρειαστούμε: 1 μακριά άσπρη κάλτσα, μερικά κουμπιά, δύο λαστιχάκια, 1 πακέτο ρύζι , βαμβάκι***

**Τρίτη 20 Δεκεμβρίου 7.15μ.μ. – 8.15μ.μ.**

**«Καλικάντζαροι…εσείς;;; Καλικάντζαροι…κι εμείς!!!»**

Ποιοι είναι οι καλικάντζαροι; Ποια η ιστορία τους; Πόσο μας αρέσουν οι αταξίες;

Θεατρικό παιχνίδι βασισμένο στα βιβλία: “Ιστορίες για καλικάντζαρους” του Φίλιππου Μανδηλαρά και “Εκείνα τα Χριστούγεννα ήρθαν τα πάνω κάτω!” της Μαρίας Παπαγιάννη

**Με την Χριστίνα Φωτίου**

*Για προνήπια , νήπια & Α’ δημοτικού, με προεγγραφή.*

**Τετάρτη 21 Δεκεμβρίου 6.00μ.μ. & 6.30μ.μ.**

**«Το σπιτάκι της βιβλιοθήκης αφηγείται ιστορίες...: Χριστούγεννα κατά λάθος»**

Μπαίνουμε στο σπιτάκι και διαβάζουμε το βιβλίο “**Χριστούγεννα κατά λάθος**” του Ντάγκαλντ Στιρ.

**Με την Πετρούλα Βόλτση**

*Για παιδιά 3-4 ετών, με προεγγραφή*

***Υλικά που θα χρειαστούμε: 1 πλαστικό μπουκάλι μικρό νερού , βαμβάκι, κόλα υγρή, 1 φύλλο κόκκινη τσόχα σε μέγεθος Α4***

**Τετάρτη 21 Δεκεμβρίου 7.30μ.μ. & 8.30μ.μ.**

**«Μικροί ζωγράφοι: σχήματα»**

Μαθαίνουμε τον μαγικό κόσμο των σχημάτων και συζητάμε για την διαφορετικότητα μέσα από το τρυφερό παραμύθι «ένα κουμπί που το έλεγαν Όσκαρ» του Ναγκι Εστερ!!

**Με την Μαργαρίτα Πατσίκα**

*Για παιδιά 4-6 ετών, με προεγγραφή*

***Υλικά που θα χρειαστούμε:* Ένα μπλόκ ζωγραφικής, νερομπογιές. διαφορα μικρά καπάκια απο μπουκάλια (νερού, από βαζάκια) , μικρά ορθογώνια,τετράγωνα χάρτινα κουτάκια απο συσκευασιές.( κουτια απο σπιρτα, τσιγάρα, τρόφιμα) , και όποιο άλλο σχήμα θελετε.**

**Πέμπτη 22 Δεκεμβρίου 6.30μ.μ. & 8.00μ.μ.**

**«Η Αγέλαστη πολιτεία και οι καλικάντζαροι»**

Ντυθείτε καλικαντζαράκια κι ελάτε στη βιβλιοθήκη να κάνουμε ζαβολιές!

**Με την Μυρσίνη Μπεζουργιάννη**

*Για παιδιά από 6 ετών και πάνω, με προεγγραφή*

***Υλικά που θα χρειαστούμε:* 1 σοκολάτα(λευκή ή γάλακτος ή κουβερτούρα), τρούφα χρωματιστή, 1 πινέλο μαγειρικής, 1 σύριγγα, γάντια μιας χρήσης, ποδιά**

Πληροφορίες: [www.kalamaria.gr/lib](http://www.kalamaria.gr/lib)

Παιδική βιβλιοθήκη Συνοικισμού ΚαραμπουρνάκιΚούσκουρα 32. Τηλ. 2310421752, 2313314491
e-mail:  karablib@kalamaria.gr